**N á v r h**

**Všeobecne záväzné nariadenie Mesta Šamorín č. 9/2019 ktorým sa mení Všeobecne záväzné nariadenie Mesta Šamorín č. 3/2015 o zásadách hospodárenia a nakladania s majetkom mesta Šamorín v znení Všeobecne záväzného nariadenia mesta Šamorín č. 11/2017**

vyvesený na úradnej tabuli mesta Šamorín dňa 26.11.2019

zverejnený na webovom sídle mesta Šamorín www.samorin.sk   dňa  26.11.2019

**Lehota na predloženie pripomienok k návrhu VZN**:   do (včítane)   06.12.2019

Mestské zastupiteľstvo v Šamoríne na základe  ustanovenia § 11 ods. 4 písm. g) zákona SNR č. 369/1990 Zb. o obecnom zriadení v znení neskorších predpisov **vydáva** toto **všeobecne záväzné nariadenie** (ďalej len „VZN“):

**Čl. I**

Všeobecne záväzné nariadenie mesta Šamorín č. 3/2015, o zásadách hospodárenia a nakladania s majetkom mesta Šamorín v znení Všeobecne záväzného nariadenia mesta Šamorín č. 11/2017 (ďalej len „VZN“) sa mení príloha č. 2 nasledovne:

***Príloha č. 2***

***Úhrada za užívanie plagátových zariadení vo vlastníctve mesta Šamorín***

1. *Plagátové zariadenia vo vlastníctve mesta Šamorín je možné používať len s povolením mesta Šamorín a po zaplatení úhrad za ich užívanie. Vylepovanie plagátov vykonáva mesto Šamorín.*
2. *Plagátové zariadenia vo vlastníctve mesta Šamorín sú umiestnené na verejnom priestranstve, ktoré mesto určí na tento účel.*
3. *Výška úhrad za užívanie plagátovej plochy sa určuje podľa formátu – rozmeru umiestneného plagátu a doby užívania nasledovne:*

*a) formát A4........0,50 eur/1ks/týždeň*

*b) formát A3........1,00 eur/1ks/týždeň*

*c) formát A2.........2,00 eur/1ks/týždeň*

*d) formát A1.........4,00 eur/1ks/týždeň*

*e) formát A0.........8,00 eur/1ks/týždeň*

1. *Plagáty charitatívneho, osvetového, verejnoprospešného a nekomerčného charakteru sa vylepujú zdarma.*

Ostatné ustanovenia VZN zostávajú v platnosti bez zmien.

**Čl. II**

1) Toto VZN schválilo Mestské zastupiteľstvo v Šamoríne dňa …. pod č……

2) Toto VZN nadobúda účinnosť 1. januára 2020.

Csaba Orosz,  primátor mesta